काम करने के लिए 35 की उम्र बहुत ज्यादा, रिटायरमेंट के लिए 60 की उम्र बहुत कम
'कर्स ऑफ 35' चीन के इंटरनेट पर एक चर्चा का विषय बन गया है। ये कहा जाना मुश्किल है कि ये कैसे शुरू हुआ और इसमें कितनी सच्चाई है। लेकिन, इसमें कोई संदेह नहीं, कि चीन में बेरोजगारी और उम्र की वजह से भेदभाव बहुत
'कर्स ऑफ 35' चीन के इंटरनेट पर एक चर्चा का विषय बन गया है। ये कहा जाना मुश्किल है कि ये कैसे शुरू हुआ और इसमें कितनी सच्चाई है। हालांकि, इसमें कोई संदेह नहीं कि चीन में बेरोजगारी और उम्र की वजह से भेदभाव बहुत प्रचलित है।
ये उन लोगों पर दोहरी मार है जो 30 साल से ज्यादा उम्र के हैं और कॅरियर, शादी और बच्चों के बारे में बड़े निर्णय ले रहे हैं। एक वायरल ऑनलाइन पोस्ट में कहा गया है- काम करने के लिए 35 की उम्र बहुत ज्यादा और रिटायर होने के लिए 60 साल की उम्र बहुत कम है।
इसका मतलब सीधा है कि काम करने की उम्र में लोगों के पास रोजगार की कमी है और वृद्ध लोगों को काम करते रहने की आवश्यकता हो सकती है, क्योंकि सरकार सेवानिवृत्ति की आयु बढ़ाने पर विचार कर रही है।
युवाओं को कॅरियर, शादी और बच्चों की प्लानिंग में हो रही मुश्किल
पोस्ट में ये भी लिखा- घर, कार की खरीदारी, शादी, बच्चों, यातायात और नशीली दवाओं से दूर रहें और आपके पास खुशी, स्वतंत्रता और समय होगा। चीन में स्थिर नौकरियों वाले लोग, जैसे सरकारी कर्मचारी और शिक्षक ही शादी और परिवार शुरू करने का खर्च उठा सकते हैं।
चीन के राष्ट्रीय स्वास्थ्य आयोग के मुताबिक, पिछले साल चीन की जन्मदर निचले स्तर पर गिर गई और 1961 के बाद पहली बार चीन की जनसंख्या कम हुई है। कोविड के बाद चीन की आर्थिक स्थिति में गिरावट के कारण युवा शादी में देरी कर रहे हैं।
पांच साल में 5 करोड़ युवा हो सकते हैं बेरोजगार 
चीन के बड़े रियल एस्टेट डेवलपर्स ने 2022 में अपने कर्मचारियों की संख्या में 30% से 70% कटौती की है। वहीं, अलीबाबा, टेनसेंट और बैदु जैसी बड़ी इंटरनेट कंपनियों ने भी 9% कम लोगों को रोजगार दिया। अनुमान है कि 2028 तक 16 से 40 साल के 5 करोड़ लोग बेरोजगार होंगे।